[dc]જે[/dc]ના વિશે કંઈક લખવાનું મન થાય એવી વિચારપ્રેરક ફિલ્મ આપણે ત્યાં બહુ ઓછી આવે છે પરંતુ જ્યારે આવે છે ત્યારે તે મન પર ખૂબ ઊંડી છાપ છોડી જાય છે. એક નવા વિચારને આપણી સામે લઈ આવતા આવા ચલચિત્રો ‘લાઈવ લિટરેચર’ સમાન છે. સાહિત્યને જો આપણે બે પૂઠાં વચ્ચે સીમિત કરી દઈએ, તો તો આપણે ઘણું બધું ચૂકી જઈએ ! વિચારની અભિવ્યક્તિ તો કોઈ પણ માધ્યમથી થઈ શકે છે. ઉત્તમ ફિલ્મી ગીતોને જો પ્રાર્થના કે ભજનની કક્ષાનો આદર પ્રાપ્ત થતો હોય તો ઉત્તમ ફિલ્મ વિશે થોડું મનોમંથન કેમ ન હોઈ શકે ? આપણને અંતર્મુખ કરીને આપણી વર્તણુંક વિશે વિચાર કરવા પ્રેરતી ફિલ્મ ‘English Vinglish’ વિશે આજે થોડી વાત કરવી છે.